**1 нче алып баручы**: Хәерле көн , хөрмәтле әниләр, әбиләр, апалар , сеңелләр!

**2 нче алып баручы** : Исәнмесез,якын дусларым! Кадерле әниләребез, әбиләребез, апаларыбыз, сеңелләребез ! Сезне язның беренче бәйрәме – 8 Март белән кайнар котлыйбыз!

**1 нче алып баручы:**

Кояш көлә, мин елмаям,

8 Март бүген.

Бүген әниләр бәйрәме,

Шуңа күңелем шат минем.

**2 нче алып баручы**: Хөрмәтле әниләребез, кунакларыбыз! Бүген сезнең каршыгызда 2 команда чыгыш ясарлар.

I нче команданың исеме –“ Йолдыз”

II нче команданың исеме – “Чулпан”

(Хөкемдарлар сайлап кую)

(2 команда да үз урыннарын алалар.)

**1 нче алып баручы:**

Дуслар, игътибар! “ Йолдыз” һәм “Чулпан” командалары хәзер үзара ярышны башлап җибәрәләр.

**I нче бәйге**.”Җырлыйм әнием турында “.

Җырсыз җирнең яме юк ,

Җырсыз тормыш тәме юк ,

Җыр сулар һава кебек ,

Җыр яши , җыр – мәңгелек!

Командалар әниләргә багышланган җырлар башкаралар.Һәр командадан да берәр җыр.

*Командалар әзерләнгәнче концерт номеры тыңлап китик.*

**2 нче алып баручы:**”Чулпан” командасы, рәхим итегез.

**1 нче алып баручы:** Хәзер “Йолдыз” командасы чыгышын тыңларбыз.

(Концерт номеры)

**2 нче алып баручы:** Хөкемдарлар нәтиҗә ясаган арада , залга 2 әнине чакырабыз . Рәхим итегез! Һәр командадан берәр укучы да чыга.

**Бәйге” Бии беләсеңме?”** дип атала.

Әйдә .әйдә , катырак бас ,

Бу кем бии , дисеннәр .

Баскан җирдә ут чыгара

Безнең кызлар , дисеннәр .

Имән микән бу сайгак?

Нарат микән бу сайгак?

Сикереп төшеп биегәндә

Чыдар микән бу сайгак?

Биремне тыңлагыз.Бию көенә әниләр төрле хәрәкәтләр ясый – ясый бииләр, ә чыккан 2 укучы аларның хәрәкәтләрен кабатлыйлар. Кем ахырга кадәр дөрес бии, шул җиңүче була. Рәхим итегез!

(Хөкемдарларга сүз бирелә.)

**1 нче алып баручы:** Ә хәзер командаларга сорау: Бәрәңгедән нинди ризыклар әзерләп була? (Кайсы команда күбрәк әйтсә, шул җиңүче була.)

*(Концерт номеры)*

**2 нче алып баручы:** Ярыш дәвам итә.Хәзер булачак **бәйге** - “Әниләргә багышланган шигырьләр “ дип атала.Командалар үзләренең шигырьләрен сөйлиләр.

(Бәйгедән соң хөкемдарлар нәтиҗә ясый)

**1 нче алып баручы**: **5 нче бәйге** өчен һәр команда күзләрен бәйләгән килеш кыз рәсемен ясарга тиеш.1 нче укучы - башын,2 нчесе – кулларын һәм башкалар ...

(Хөкемдарлар нәтиҗә ясый)

*(Концерт номеры)*

**2 нче алып баручы: 6 нчы бәйге** өчен исемнәрне искә төшерергә кирәк булыр.Хатын –кыз исемнәре белән аталган җыр исемнәрен санагыз.

**1 нче алып баручы:** Ә хәзер, командирлар ярышы. Һәр командир такта янына чыга һәм шакмакларга берәр иҗек яза. 5 кызлар исеме килеп чыгарга тиеш.

**фи**

яки

**ли**

**2 нче алып баручы:** Командирлар эшләгәндә концерт номеры карап үтик.

(Хөкемдарлар нәтиҗә ясый)

**1 нче алып баручы** **: 7 нче бәйге** “Әниемә бүләк “ дип атала .Һәр команда өйдә төсле кәгазьләрдән бизәкләр кисеп алып килде . Хәзер шул бизәкләр белән әниләргә бүләк әзерлибез . Алар бүләк әзерләгән арада концерт номерларын дәвам итәбез .

(Хөкемдарлар нәтиҗә ясый .)

**2 нче алып баручы .**

Күп сораулар ,күп җаваплар ,

Күп сынаулар сез үттегез .

Инде бу зур эшләрдән соң

Әйдә ,бераз ял итегез .

Бәйгегә нәтиҗә ясау өчен ,сүз хөкемдарларга бирелә .

**1 нче алып баручы .**

Хөрмәтле хатын-кызлар! Һәрбарчагызны 8 март бәйрәме белән котлыйбыз .

Бәйрәмегез котлы булсын ,

Елмаеп , көлеп торсын .

Язгы кояш нурларыдай

Зур эшләргә рухландырсын .

**2 нче алып баручы.**

Сәламәтлек юлдашыгыз ,

Тату матур тормышыгыз ,

Күңел сөйгән хезмәтегез –

Һәр барчасы мулдан булсын .

**Алып баручылар:** Сау булыгыз!